[{"text_idx": "#000000", "text": "Sinu konto SEIC veebilehele on registreeritud. E-posti aadressile saadeti ka kinnitav kiri, kuid vo\u0303id juba alustada oma kasutaja profiili ta\u0308imist ja ettevo\u0303tte lisamist. Ole ettevo\u0303tlik ja logi kohe sisse."}, {"text_idx": "#000001", "text": "La\u0308tis veini, u\u0308rte ja majutust uurimas"}, {"text_idx": "#000003", "text": "Saabumisel majutati Eesti ku\u0308lalised LavenderVillasse. Perenaine Zane tutvustas majapidamist, kus elavad pererahva ko\u0303rval ka mitu koera-kassi, misto\u0303ttu firma nimi on Zoovilla. Majutusele nime andev tegevus on aga lavendlikasvatus ja ko\u0303ik sellega seonduv: lavendlipo\u0303ld, lavendlita\u0308idisega ma\u0308nguasjad, lavendlio\u0303li jpm. Seni on peamine lavandlito\u0308o\u0308tluse suund armsad pehmed ma\u0308nguasjad, mis lavendlita\u0308idise rahustava mo\u0303ju to\u0303ttu sobivad une-kaisuloomadeks. Lavendlit destilleeritakse o\u0303li saamiseks. Zane oskab lavendlist teha teed ja imemaitsvaid muffineid, mida ku\u0308lalistele maiustamiseks pakuti. Lavendlipo\u0303llust on saanud pulmaliste lemmik-pildistuskoht ja sellega seoses on pererahval tekkinud ka arendusmo\u0303tted turismi osas. Hetkel on LavenderVillal kaks va\u0308ikest, ent avarat kerg-puhkemaja, mis sobituvad kenasti noorte ma\u0308ndide alla tiigi veerde. lisaatraktsiooni pakub saun. Zane otsib Eestist vo\u0303imalikke koosto\u0308o\u0308partnereid lavendlima\u0308nguasjade osas ja on avatud huvitavatele ideedele, kuidas lavendlit nutikalt mu\u0308u\u0308a. Alates 2018. aasta kevadest kannab LavenderVilla lavendel ka mahema\u0308rgist. Eesti ku\u0308lalistele oli LavenderVilla majutus positiivseks u\u0308llatuseks, sest sellises stiilis majutusasutusi Eestis seni pole kohatud. Stiilima\u0308rkso\u0303naks sai \u201culme\u201d. Tootearenduse vo\u0303imalusi na\u0308hti palju na\u0308iteks so\u0308o\u0308gi ja joogi osas, samuti on seni kasutamata reserviks saun ja sellega seonduv. Kogetu a\u0308ratas mo\u0303tteid ja pani arutlema majutuse ning lisandva\u0308a\u0308rtust pakkuvate teenuste teemal."}, {"text_idx": "#000004", "text": "Ja\u0308rgmine pa\u0308ev mo\u0308o\u0308dus veini ta\u0308he all. Esimeseks ku\u0308lastatud veinitootmise paigaks oli Durbes Velte to\u0308o\u0308koda. Peale perenaise Evija to\u0308o\u0308tab seal hooajaliselt veel kaks inimest. Valmistatakse hoidiseid, veine ja liko\u0308o\u0308re. Eesti ku\u0308lalised said tutvuda tootmisega ja uurida veinivalmistamise nippe, retsepte ning kasutatavaid masinaid. Evija on ka aktiivne oma maa veinitegijate u\u0308hendaja. Et La\u0308ti on Eestist veini va\u0308iketootmise alal palju ees, kulusid no\u0303uanded marjaks a\u0308ra. Eesti ku\u0308lalistele avaldas muljet Evija avatus ja kaasamo\u0303tlemine. Lepiti kokku ja\u0308rgmise kohtumise osas Eestis, et arutada Balti veinitegijate koosto\u0308o\u0308 tihendamist juba rohkemate oma ala huvilistega."}, {"text_idx": "#000005", "text": "Va\u0308ga huvitav oli tutvuda ka teise veinitegijaga: Martins toimetab Aizputes, tehes veini oma koduses to\u0308o\u0308kojas ja pakkudes degusteerimist kohalikule omavalitsusele kuuluva mo\u0303isahoone keldris, mille ta on toredasti selleks otstarbeks renoveerinud. Tulevikus soovib ta ka veinitootmise siia u\u0308le tuua. Osava meistrimehena on Martins meisterdanud ise nii alkoholi tootmise agregaate kui mo\u0308o\u0308blit. Lisa o\u0303ppimas ka\u0308ib ta Itaalia veinitootjate juures pea iga-aastaselt praktiseerides. Eesti ku\u0308lalised na\u0308gid veinikeldri arenduses tugevat potentsiaali."}, {"text_idx": "#000006", "text": "Teise o\u0303htu koduks La\u0308tis oli juba aastaid kohapeal elava eestlase Martin Sammi kodutalu juurde rajatud kohaliku toidu ja joogi esitlushoone. Martin kasvatab perega puuvilju ja muid saadusi, kaunilt looklevate ku\u0308ngaste vahel asuvate talumaade lo\u0303unapoolsel ma\u0308eno\u0303lval on suur viinapuuaed. Peremehe valmistatud viinamarjaveinid olid u\u0308helt poolt va\u0308ga maitsvad, teisalt aga ka huvitav o\u0303ppematerjal, mille po\u0303hjal arutleda baltimaise viinamarja omaduste ja veinitegemise vo\u0303imaluste u\u0308le. Sel teemal on Martin koostanud ka esitlusmaterjali \u201cViinamarjakasvatus ja kohaliku veini tootmine La\u0308tis\u201d, mis tuli ka kohalike ettevo\u0303tjate ringis peetud o\u0303htuso\u0308o\u0308gil ettekandmisele."}, {"text_idx": "#000007", "text": "Kolmas reisipa\u0308ev viis Eesti ettevo\u0303tjad koduteel Lielupe piirkonda Abelites farmi, kus veinitootmist veab Nils Beikmanis. Veinimeister tutvustas tootmisruume ja \u2013seadmeid ning oma veinivalmistamise po\u0303himo\u0303tteid. Toodetakse ka o\u0303unamahla."}, {"text_idx": "#000008", "text": "Kokkuvo\u0303ttes ja\u0308id Eesti ettevo\u0303tjad reisiga va\u0308ga rahule. Ro\u0303huasetus oli veinil, seega saab sel teemal areneda ka laiapo\u0303hjalisem koosto\u0308o\u0308, mille osas konkreetsemad edasised sammud kokku lepiti. Kuid ka muudel teemadel \u2013 konservid, majutus, u\u0308rdid jm saab nu\u0308u\u0308d, mil kontaktid so\u0303lmitud, juba ta\u0308psemaid koosto\u0308o\u0308mo\u0303tteid mo\u0303lgutama asuda. Ta\u0308nuso\u0303nad la\u0308hevad Eesti ku\u0308lalisi lahkelt vastu vo\u0303tnud Liepaja LEADER-tegevusgrupi esindaja Aleksejs Kacanovsile."}, {"text_idx": "#000009", "text": "Energia talu vo\u0303o\u0303rustas La\u0308ti kolleege"}, {"text_idx": "#000011", "text": "La\u0308ti lihato\u0308o\u0308tlejad Karjamo\u0303isa lihato\u0308o\u0308stuses Pa\u0308rnumaal"}]